Jan de Wille i IOM understreker at det var FN som spurte om organisasjonen kunne påta seg oppgaven. De Wille stiller seg uforstående til skepsisen og kritikken, og understreker at IOM har bred erfaring med internflyktninger.
- Vi gjorde tilsvarende arbeid i både Mosambik, Guatemala og Afghanistan, for å nevne noe, forklarer han. Jan de Wille sier IOM trolig vil komme til å trenge rundt 40 millioner amerikanske dollar (vel 280 millioner norske kroner) til arbeidet i Irak, men at summen vil være avhengig av hvor mange mennesker som får behov for hjelp og transport.
IOM mottar støtte til enkeltprosjekt fra i alt 87 medlemsland. Også Norske myndigheter er blant medlemslandene.